Verejný Obstarávateľ : Mestská časť Bratislava-Petržalka, Kutlíkova 17,852 12 Bratislava
PREDMET ZÁKAZKY: Výber dodávateľa plynových a elektrických sporákov pre obecné byty

Výzva na predkladanie ponúk  
vypracovaná v súlade s § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z., zákona č. 102/2007 Z.z., zákona č. 232/2008 Z.z. a zákona č. 442/2008 Z.z.( ďalej len „zákon“) pre zákazku s nízkou hodnotou na dodanie tovaru: plynové a elektrické sporáky pre obecné byty.

1. Identifikácia verejného obstarávateľa: 
     Mestská časť Bratislava-Petržalka 
   Sídlo: Kutlíkova 17, 852 12 Bratislava
   V zastúpení: Milan Ftáčnik - starosta
    IČO: 603 201
    Kontaktná osoba: PhDr. Stanislav Rumann, 02/6828680,	stanislav.rumann@petrzalka.sk

2. Predmet zákazky:  Plynové a elektrické sporáky pre obecné byty 

3. Typ zmluvy: Rámcová kúpna zmluva podľa zák. č. 513/1991 Zb. uzatvorená v zmysle § 409 a nasl. ustanovení Obchodného zákonníka.
	
4.  Klasifikácia predmetu zákazky:  Spoločný slovník obstarávania: 
         Hlavný predmet obstarávania       CPV :  29721100-0

 5. Opis predmetu zákazky:             
       
       -  dodávka plynových a elektrických sporákov pre obecné byty. Sporáky musia spĺňať nasledovnú špecifikáciu:

Parametre/sporák	Plynový	Elektrický	
Voľne stojaci	áno	áno	
Rozmer (V x Š x H)	85 x 50 x 60	85 x 50 x 65	
Maximálny príkon	10,2 kW	6,6 kW	
Počet a typ horákov	4 plynové horáky	4 liatinové platne	
Mriežka	smaltovaná	 -	
Vnútorný objem rúry max.	60 l	60 l	
Smaltované vnútro rúry	áno	áno	
Samostatné svetlo rúry	áno - 25 W	áno - 25 W	
Rúra	plynová	horné vykurovacie teleso	
 	spodné horenie plynu	spodné vykurovacie teleso	
Maximálna teplota rúry	300 ° C	300 ° C	
Dvere na rúre	sklenené	sklenené	
Poistka STOP GAS rúry	áno	 -	
Bezpečnostné zariadenie pre horáky	nie	 -	
Nastaviteľné nožičky	áno	áno	
Ventilátor	nie	nie	
Gril	nie	nie	
Zapaľovanie varného panela	nie	 -	
Vysúvanie plechu	áno	áno	
Príklop	áno/nie	áno/nie	
Dovoz sporáka používateľovi	áno	áno	
Zapojenie sporáka u používateľa	áno	áno	
Odvoz starého sporáka od používateľa na miesto jeho likvidácie	áno	áno	
			
Cena bez DPH/kus	€		
Cena s DPH/kus	€		

       -  dodávka zahŕňa dovoz nového sporáka používateľovi, jeho montáž a odvoz starého sporáka na miesto likvidácie

 6. Lehoty dodania tovaru: 
	Do 7 dní od písomnej objednávky objednávateľa. Trvanie zmluvy: 11/2009 – 12/2010.   
                                                                                                                                                                                    
7. Množstvo alebo rozsah predmetu zákazky: 
     Dodávka plynových a elektrických sporákov pre obecné byty podľa potrieb objednávateľa – odhadovaný počet 10 ks.
           
8. Rozdelenie predmetu zákazky na časti:  Nie		 
Uchádzač predloží jednu ponuku podľa uvedenej špecifikácie.
9. Hlavné podmienky financovania a platobné podmienky: 
      Platba sa uskutoční  v súlade s kúpnou zmluvou na základe vystavenej faktúry, ktorej prílohou bude opis dodávaného tovaru potvrdený objednávateľom. Doba splatnosti faktúry: 14 dní odo dňa doručenia faktúry objednávateľovi.

10. Podmienky účasti  vo verejnom obstarávaní  
Uchádzač musí spĺňať podmienky, týkajúce sa osobného postavenia podľa §26 ods. 1 písm. f) zákona o verejnom obstarávaní. Toto preukáže podľa § 26 ods. 2 písm. e)  zákona o verejnom obstarávaní  predložením originálnych dokladov (alebo ich overených kópií) o oprávnení podnikať, nie starších ako 3 mesiace.

Uchádzač predloží nasledovný doklad o odbornej spôsobilosti:
- doklad o odbornej spôsobilosti inštalovať ponúkané plynové a elektrické spotrebiče pre domácnosť.

11. Hodnotenie splnenia podmienok účasti vo verejnom obstarávaní: 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom a s touto výzvou. 
                                                                                                                                                                                                                                                                  
12. Označenie, či sa vyžaduje uviesť mená a odbornú kvalifikáciu osôb zodpovedných                   za plnenie zmluvy: Nie                                                                                                                                        
13. Lehota na predkladanie cenových ponúk: 
      Ponuku je potrebné zaslať na adresu verejného obstarávateľa podľa bodu 1 tejto výzvy, najneskôr dňa  6.11.2009 do 10.00 hod. SEČ.
      
14. Obsah ponuky :   
       - Doklady  podľa bodu 10 tejto výzvy. 
       - Cenová ponuka, v ktorej  uchádzač uvedie  cenu bez  DPH a  spolu s DPH.   
   Ponuka môže obsahovať návrh rámcovej kúpnej zmluvy.
      
15. Adresa, na ktorú sa majú ponuky doručiť: adresa verejného obstarávateľa uvedená     v bode 1 tejto výzvy.  

16. Ponuky sa predkladajú v slovenskom jazyku.
      Ponuka musí mať označenie: „Verejné obstarávanie  – neotvárať“;
                   -  heslo súťaže: „Sporáky pre BPP“
                          
17. Kritéria na hodnotenie ponúk: 
Najnižšia  cena. Ponuková cena bude pozostávať zo súčtu ceny tovaru a požadovaných služieb.  
                                                                                 
18. Platnosť zmluvy: do 31.12.2010.

19. Vyhodnotenie ponúk:
      Verejný obstarávateľ na základe prieskumu trhu a jeho vyhodnotenia určí úspešného uchádzača na základe najnižšej ponukovej ceny s DPH a vyzve ho na uzavretie zmluvného vzťahu.

20. Ďalšie informácie verejného  obstarávateľa:    
Verejný obstarávateľ uzavrie s úspešným uchádzačom rámcovú kúpnu zmluvu podľa Obchodného zákonníka.

V Bratislave 16.10.2009                               	Schválil: Milan Ftáčnik